
AFSLUTTENDE ORD

OM NORDIC GÜLEN CENTER, UDGIVEREN AF DENNE BOG

FORORD

Behovet for en dialog mellem mennesker af tro er blevet understreget af begivenhederne i de seneste par år. Interreligiøs dialog ses som et alternativ til det meget omtalte ”sammenstød mellem civilisationer”. De, som ikke er enige i teorien om at et civilisationsmæssigt sammenstød er uundgåeligt, foreslår i stedet en dialog mellem civilisationerne, en udveksling af synspunkter, rettet mod gensidig berigelse, en deling af indsigter, der kan føre os alle til en dybere forståelse af Guds natur samt Guds vilje med menneskeheden på denne planet. Det er hvad denne bog drejer sig om.

Den fremlægger tankerne hos en af de mest indflydelsesrige muslimske lærde og åndelige ledere i dagens muslimske verden. Den bevægelse, Fethullah Gülen har inspireret til og leder, tilbyder muslimer en måde at leve på efter de islamiske værdier midt i de moderne samfunds komplekse krav. Bevægelsen har hurtigt bredt sig fra dens oprindelse i Tyrkiet, gennem dens skoler i mange lande, gennem dens kulturelle og mediemæssige aktiviteter og gennem dens sociale projekter og dialogmøder med udvandrede tyrkere i Europa, Nordamerika og Australien, til den har nået det punkt, at Gülenbevægelsens indflydelse kan mærkes praktisk taget i alle områder, hvor muslimer bor som flertal eller mindretal. Denne bog har et dobbelt formål. På den ene side er den et kald til muslimerne om at være mere opmærksomme på at Islam lærer om behovet for dialog, og at muslimer opfordres til at blive mellemmænd og vidner til Guds universelle barmhjertighed.

Gülen trækker på sin omfattende viden om islamisk tradition ved at sammenbringe Koranens Skrift, hadith (Profetens traditioner), fortællinger fra Muhammad samt de indsigter, muslimer har gjort sig gennem tiderne, og opbygger en overbevisende argumentation for at tolerance, kærlighed og medfølelse er ægte islamiske værdier, som muslimerne har pligt til at bringe ind i den moderne verden. På den anden side er denne bog en invitation til ikke-muslimer til at bevæge sig videre end fordomme, mistænksomhed og halve sandheder for at nå til en forståelse af hvad Islam virkeligt drejer sig om.

Én, hvis kendskab til Islam begrænser sig til dagens avisoverskrifter, er tilbøjelig til at tro, at den religion lærer terrorisme, selvmordsangreb, undertrykkelse af kvinder og had overfor dem, der er udenfor dens samfund. Hvem ville vel ønske at komme i dialog med mennesker, der støtter den slags aktioner? Hvem ville vel nogensinde ønske sig at bo sammen med mennesker, der har sådanne holdninger? Men gennem Fethullah Gülens skrifter kan læseren af denne bog se, at en rimelig fortolkning af den islamiske lære tværtimod fører til sande spirituelle værdier som tilgivelse, indre fred, social harmoni, ærlighed og tillid til Gud.

Ved at udtrykke disse islamiske værdier, som deles af mange religiøst troende af forskellige trosretninger, opfordrer forfatteren ikke blot muslimerne til at deltage i dialog, men også inddrager ikkemuslimerne i en diskussion om fælles idealer. Jeg kan nævne mit eget tilfælde som eksempel. Jeg er katolsk præst, amerikaner, som bor i Rom. Jeg har kendt medlemmer af den bevægelse, der associeres med Fethullah Gülen, i mere end ti år, og jeg kan fastslå at de oprigtigt og på imponerende måde efterlever deres åndelige vejleders lære.

De kalder respektfuldt hr. Gülen for ”HocaEffendi”, som simpelthen betyder ”Lærer”. Lektionerne i denne bog, der er udvundet af Koranen og islamisk tradition, former og danner de holdninger, som disse muslimer udøver deres islamiske hengivenhed. Ved at samle hans skrifter, der er fremkommet i en bred vifte af tidsskrifter og interviews, hvoraf mange ikke tidligere er udgivet på dansk, har Gülen gjort dem en stor tjeneste, som ønsker at kende de idealer, der kendetegner denne bevægelse.

Sidste år holdt jeg foredrag i Urfa og Gaziantep i det østlige Tyrkiet. Jeg blev inviteret til, på min tilbagerejse til Rom, at tale med en gruppe unge mennesker ved et møde, der var organiseret af Gülenbevægelsen. Da jeg ankom, opdagede jeg til min overraskelse, en forsamling på, måske, 4000 unge mennesker. Da jeg talte med dem, opdagede jeg, at de repræsenterede et tværsnit af Istanbuls ungdom, nogle ingeniørstuderende, nogle, der læste medicin, og computervidenskab, andre var arbejdende mænd og kvinder. Adskillige af kvinderne var ansat som sekretærer, rejseagenter eller skolelærere. Jeg mødte unge mænd, der arbejdede som bankfuldmægtigen, servicechauffører og i byggeri.

De var glade, begejstrede unge mennesker, som var samlet for at fejre Profeten Muhammads fødselsdag. Det er sigende at jeg, en katolsk præst, var inviteret til at holde tale for dem med temaet ”Profeterne, en Velsignelse for Menneskeheden.” Min tale blev fulgt af læsning af digte til Muhammads ære, og aftenen afsluttedes med en velkendt tyrkisk folkesanger, der sang hymner til Guds pris, akkompagneret af elektrisk guitar.

Mine følelser den aften var, ligesom ved mange andre lejligheder, at hvis Fethullah Gülen og hans bevægelse har været i stand til, i så mange unge mennesker, at tænde begæret efter at prise og takke Gud, og at leve med kærlighed og respekt for andre, må de være involveret i et meget værdifuldt spirituelt foretagende. Ikkemuslimske troende vil være enige i, at disse mennesker er mennesker, vi kan leve og samarbejde med til alles bedste; men de vil utvivlsomt spørge om Gülen og bevægelsens syn på andre i den muslimske verden, som er tilbøjelige til vold. Forfatteren tager i denne bog også disse ”hårde” spørgsmål op i kapitlet om ”Jihad – Terrorisme – Menneskerettigheder”, hvad meningen med jihad er og med en klar erklæring om at den sande muslim aldrig kan deltage i terrorisme.

Jeg afslutter dette forord ved at citere en passage, der sammenfatter Gülens arbejdsmåde som åndelig lærer: Hvis jeg havde evnen til at læse folks sind, det vil sige, hvis jeg kunne kende enhver med hans/hendes særlige egenskaber, ville jeg rette hvert menneske mod den perfektionens bakke, der passer bedst til vedkommende.

Jeg ville anbefale kontinuerlig refleksion, kontemplation, læsning; jeg ville bede dem om at studere Guds tegn i universet og i mennesker selv; jeg ville råde folk til at beskæftige sig med studiet af Koranen; andre ville jeg råde til at recitere en del af Koranen og visse bønner på regelmæssig basis; atter andre ville jeg bede om kontinuerligt at reflektere over ”naturlige” fænomener. Det betyder, at jeg ville udpege opgaver til mennesker på de områder, der passer med deres naturlige evner.

Thomas Michel, S.J. Rom, 25. maj 2004

INDTRODUKTION

De grundlæggende værdier, der kendetegner det 21. århundrede, er modernisme, pluralisme, individualisme samt religion. Nogle påstår, at moderniteten omslutter individuelt og socialt liv som helhed, og at den har skabt nye former for religiøs, kulturel og politisk pluralisme. Selvom det beskrives på forskellige måder, har modernismen avlet to subideologiske fænomener: "fremskridt" og "globalisering".

Mange teoretikere har skildret modernismen fra perspektivet af menneskets øgede "suverænitet" over dets omgivelser og deres fremskredne "viden" om dem. Denne direkte relation, der blev etableret mellem "viden" og "magt og overherredømme", har frembudt muligheder og har givet supermagterne autoritet til at opstille nye former for dominans over andre lande og folk. Imperialistiske lidenskaber i den moderne tid har medført mere langtrækkende og bredere konsekvenser.

Fordi globaliseringen har så ideologisk et aspekt, ser nogle den som blot klassisk imperialisme under et andet navn. Ideologisk eller ej har globaliseringen forårsaget fundamentale forandringer på alle områder, fra økonomi til socialvidenskab, fra kommunikation til politik og fra lov, historie og geografi til statsadministration. Globalisering har faktisk folkeliggjort velstand, teknologi, demokratisk pluralisme, produktion og forbrug. Og dertil kommer, at den har hjulpet til med at sprede alle slags forurening; menneskelig, miljømæssig eller politisk. Ligeledes er fattigdom, økologisk forurening, masseødelæggelsesvåben, terrorisme og vold alle blevet globaliserede.

Globaliseringen af viden, magt og teknologi, er blevet fulgt op af teorier om mulige konflikter kulturer og civilisationer. Som følge heraf har alle disse, om de er resultatet af modernitet eller af globalisering, sat et stort antal begreber på dagsordenen. Et dusin begreber er blevet defineret og omdefineret indenfor modernitetens kontekst, eller i kontekst med demokrati, og pluralisme: mennesket, individet, tanke- og religionsfrihed, politisk, social og kulturel tolerance, konflikt mod konkurrence, dialog mod konflikt.

Der er ingen tvivl om, at verden i dag har brug for dialog mellem kulturer og civilisationer, mere end nogensinde; det er af yderste vigtighed. Teknologi og viden om våben kan - måske ikke ganske, men i betydelig grad - uheldigvis misbruges til ideologisk manipulation. Den slags ideologisk manipulation af viden, teknologi og globalisering truer religiøse, kulturelle, sociale og lokale forskelle. I alle dele af verden forøges massereaktionerne mod globalisering.  Disse reaktioner bør ikke ses alene som reaktioner mod modernismen. Modernismens ideologiske dimensioner opfattes, i en bredeste forståelse, som en trussel mod suveræne religiøse, nationale, historiske og sociale kulturer og identiteter. Og en sådan situation kan få nye emner for konflikt til at opstå.

På den anden side har fora for internationale relationer gennem næsten et kvart århundrede været vidne til en proces af hede diskussioner om teser af høj risiko og vigtighed, såsom civilisationernes sammenstød. De politiske og ideologiske bibetydninger, som disse teser har fremavlet, bekymrer hundreder, måske endda tusinder af videnskabsmænd, tænkere og politikere, som tænker på og funderer over menneskehedens fremtid.

Huntingtons tese om civilisationernes sammenstød har været i opmærksomhedens centrum i internationale cirkler i så høj grad, at den nu har nået en position som det bredeste og mest fundamentale emne i den globale diskussion de seneste ti år. Denne teoris ekko og følger på internationale relationer varer stadig ved.

Så kan vi ikke forene modernitet og globalisering med en sundere mening? Kan modernitet og globalisering ikke formes mere konstruktivt; kan de ikke dreje sig mere om menneskelige og etiske værdier?  De, som søger svar på disse spørgsmål, synes at reducere problemet til blot at være et spørgsmål om opfattelse. Er modernitet og globalisering i virkeligheden så enkle fænomener, at de kan reduceres til bare et problem med opfattelse og forståelse? Globalisering og modernitet i ideologiske benævnelser opfattes af forskellige mennesker fra forskellige kulturer og civilisationer som hentydninger til fortidige konflikter og uafgjorte regnskaber. Således kommer teserne hos de, der ligesom Huntington og Fukuyama, som - til en vis grad - forudsiger sammenstød, til verden på denne skrøbelige platform.

På den anden side har der, ved siden af den moderne civilisations kroniske problemer, såsom spredningen af global terrorisme, vold og masseødelæggelsesvåben - som alle bruges til at støtte disse teser om konflikt - været andre seriøse bestræbelser, der understreger samklang mellem samfund af forskellige kulturer og civilisation gennem demokrati, tolerance, kærlighed og dialog; disse har også præget den sidste fjerdedel af sidste århundrede. Disse bestræbelser indebærer ikke, hverken direkte eller indirekte, nogen indre konflikt med modernitet eller globalisering.

De frembringer mere universelle og fundamentale menneskelige og etiske værdier, såvel som dynamikken til at overvinde globaliseringens og modernitetens destruktive aspekter. På trods af den kendsgerning, at sådanne initiativer af dialog mellem civilisationer og kulturer altid er blevet taget af flertallet, har, af en eller anden grund, tilhængerne af "sammenstød og ødelæggelse" altid råbt højest. De internationale medier har, som var de slet ikke bundet af nogen menneskelige eller etiske værdier, hjerteløst og uforsvarligt udelukkende populariseret terrorismen, volden og destruktive værdier oh emner og således, uheldigvis, overdrevet mængden af disse støtter.

Den heftige reaktion på Huntingtons teser udtrykker i virkeligheden det brændende behov for enighed og dialog. Imidlertid er de praktiske handlinger, man kan foretage mod støbning af et fundament for enighed og dialog, for fåtallige til at blive omtalt. Eller sådanne bestræbelser har ikke haft global virkning. Grundene til denne generelle holdning af ro og ligegyldighed skal søges i modernitetens omdannende virkning på mennesker og samfund.

Det er et faktum at moderniteten har indsprøjtet egoisme i menneskene; gør dem så ubetydelige at de næsten bliver usynlige; ophidser det individuelle, materielle og personlige instinkt hos mennesker imod samfundet; Fjerner folk fra alt det, de anser for ukrænkeligt, humant og etisk - fra kærlighed, omsorg, hengivenhed og selvopofrelse. Resultatet bliver, i sidste ende, et lavtstående menneske, som udelukkende lever for egoistiske instinkter.

En person, der kun lever for sine egoistiske instinkter, er sandelig lavtstående. Alle monoteistiske religioner har forsøgt at komme sådanne mennesker til undsætning; men modernitetens dødelige slag mod menneskenes personlighed og kosmiske sammenhæng, har gjort dem til fanger af deres individuelle instinkter. Naturligvis vil det være umuligt at foretage en omfattende undersøgelse af modernitet her. Det er heller ikke meningen at opstille noget forhør eller nogen anden slags udspørgning. Det, vi ser, når vi undersøger den sprængning, den nuværende menneskelige civilisation har oplevet - uanset årsagen hertil - er, at alt kan koges ned til menneskehedens problem.

Når mennesker er destruktive, skadelige, fjendtlige og aggressive, slavebinder de også samfundets og menneskenes orden, som de er en del af, til disse instinkter. Det står derfor klart, hvor menneskehedens standard er blevet slået ned. Den måde, man kan frelse den nutidige civilisation fra snarlig ødelæggelse, er at genuddanne mennesker på grundlag af kærlighed, tolerance og dialog, samt at blive organiserede.

Nu finder M. Fethullah Gülens kald sin stemme på selv samme sted, hvor menneskehedens standard blev slået ned. Hans kald er hverken passiv, og bare filosofisk humanisme, ej heller er det en platform for elitære diskussioner, hvor kun teoretiske diskussioner finder sted. Med hundreder af uddannelsesinstitutioner spredt ud over hele verden, er dette projekt anvendt på det virkelige liv, hvor begge sociale fundamenter for dialog og tolerance er blevet lagt, og hvor der gøres anstrengelser for at møde den nutidige civilisations behov - dvs. virke som rollemodel.

Faktisk er Gülens model - ligesom værdierne af menneskehed, individ, tolerance og samstemmighed, værdier, der kendetegner det enogtyvende århundrede - essensen af den syntese, der skabes ved at føje den tyrkiske kultur sammen med Islam. Muslimske tyrkere har udøvet tolerance og sameksistens, som er essensen i nutidigt demokrati, over et vældigt geografisk område i århundreder. Islam er blevet fortolket i denne geografi med samme tolerance i tusinde af år.

Denne tolerance blev påbegyndt af muslimske tyrkiske sufier og blev indføjet i nationens rødder, følger en linje, der strækker sig fra Yesevi til Rumi, derpå fra Yunus til Haci Bektas-i Veli, og har en lang og dyb historie.

Idet Gülen følger dette grundlag, genskaber han denne tolerante fortolkning og forståelse af muslimsk tyrkisk sufisme indenfor nutidige betingelser, om end han lægger vægt på en bredere, mere aktiv og mere socialt orienteret vision. Rumi, Yunus og Haci Bektas-i Veli inviterede folk til dervishlogerne for at opdage deres indre verdener; medens logernes etikette og deres omgivelser understregede tolerance og dialog, åbner Gülen denne ramme og vision til alle samfund i verden, transformerer og udvider den. 

Hans mission indebærer, med andre ord, en forandrende aktion; det gælder i så høj grad, at han forener sin mission og bevægelse med menneskehedens mål for eksistensen i denne verden. På den ene side er han i stand til, gennem bevægelsen for dialog og sameksistens, at organisere møder og diskussionsplatforme baseret på velviljen blandt verdens forskellige kulturer; på den anden side opstiller han en udfordring til at omdanne det menneskelige aspekt - som er blevet selvcentreret med modernitet - så det kan stå til tjeneste for menneskeheden og selvopofrelse. Moderne mennesker er passive, ude af stand til at handle på grund af individuelle byrder, sløvt og selvisk.

Hos sådan et menneske kan man ikke finde styrken til at løfte så stort og tungt et ansvar som dialog, tolerance og samvær mellem religioner, kulturer og civilisationer. De mennesker, der kan påtage sig sådan en byrde, må være hengivne, oprigtige, selvopofrende og have stort hjerte. Selv de, der kommer for at ødelægge, smadre og lægge i ruiner, må genoplives og hjælpes til at finde deres fundament af menneskelighed.

Derfor må mennesker, som Gülen sætter i centrum for dialog og tolerance, altid skal handle positivt i henseende til både tanker og opførsel. De bør ikke handle instinktivt eller som reaktion eller i henhold til indre eller ydre hensyn.

De bør være konstruktive, ikke destruktive. Derfor må sådanne mennesker være villige til at lide. Dette er ikke noget, der kan opnås ved blot og bar religiøsitet, eller ved at eksistere i ens egen lille afkrog og lade sig flyde med af de sociale begivenheder. Gülens model er af en vedvarende slags, åben i begge ender mod evigheden. Der er hverken nogen ende på spirituel transcendens eller nogen grænse for materiel hengivenhed, eller til selvopofrelse; alle disse er åbne mod evighed. Intet er tilstrækkeligt, når det gøres for samfundets, menneskehedens eller guddommelig kærligheds skyld.

På trods af den brede vision, Gülen har fremlagt, kan der være nogle kredse, der ikke kan finde sig selv eller identificere deres tanker gennem hans eksempel. Forskellige ideologiske hensyn kan frembringe forskellige perspektiver. Men ses den fra de universelle menneskelige værdiers og anliggenders synsvinkel, har hans vision rent faktisk magten til at omfavne alle menneskelige og sociale processer.

Det er fordi han, ved at lægge alle ideologiske hensyn til side, har sat en model op vedrørende menneskeheden, som er grundstenen i næsten alle ideologier. Og mennesket i denne model er den person, Gud har skabt og gjort til arving til verden, den person, der er ren, selvopofrende og i stand til at opgive alle individuelle bønner og begær for guddommelig kærligheds skyld og for kærligheden til mennesker og skabelse.

Således kan man anbringe denne person ved kilden til alle slags relationer, samfund, vejledning og lederskab. Man kan skabe en myriade af sociale modeller baseret på sådanne mennesker. De åndelige, teoretiske og sociale kendetegn for disse mennesker er sådan, at de opfører sig positivt under alle omstændigheder. De mennesker, der giver deres hjerter til Gülens kald og tanker, opfører sig på den måde; de modtages altid varmt af næsten alle over hele verden; af folk fra forskellige ideologiske, politiske, religiøse og sociokulturelle situationer. De fremhæver de fælles værdier - menneskelige, sociale og etiske værdier - som alle let kan identificere sig med.

Denne bog inkluderer bestemt ikke alle Gülens tanker og metoder. Men den rører bestemt ved visse dynamikker angående den teoretiske og kulturelle basis for den model, han har udviklet, baseret på dialog, tolerance og sameksistens blandt forskellige grupper, der kommer fra forskellige religioner, kulturer og civilisationer. Denne model fokuserer på mennesker - de, som omslutter hele deres verden med tanke og handling, og som er rettet mod kærlighed til Gud og skabelsen.

Artiklerne i denne bog er samlet fra forskellige af Gülens skriverier og taler, han har givet ved forskellige lejligheder på forskellige tidspunkter. Ikke desto mindre giver alle artiklerne et generelt billede af hans tankeverden.

Vi håber, denne bog vil udgøre et direkte, oprigtigt og stort bidrag til den bølge af tolerance og dialog, der angår vort folks og vor nutidige verdens fremtid.

M. Enes Ergene

Hvem er M. Fethullah Gülen?

Introduktion

M. Fethullah Gülen er en islamisk lærd og tænker, en produktiv forfatter og poet. Han blev født i byen Erzurum, Tyrkiet, i 1941, og han blev oplært i de religiøse videnskaber af adskillige berømmede muslimske lærde og åndelige mestre, blandt dem Haci Sidki Efendi (den rette recitation af Koranen), Sadi Efendi (arabisk) og Muhammed Lutfi Effendi (åndelige lektioner). Gülen studerede ligeledes principperne og teorierne bag de moderne sociale og fysiske videnskaber.

På grund af sine usædvanlige evner til at lære og hans målrettede selvstudier overhalede han snart sine jævnaldrende. Hans lærdomsmæssige resultater og indlysende intellektuelle kapacitet gjorde faktisk, at han blev tilbudt lærerstillinger, på trods af at han blot var en ung teenager dengang.

Efter en fremragende eksamen blev han i 1959 belønnet med en statslig licens til at prædike og blev hurtigt forfremmet til en stilling i Izmir, der er Tyrkiets tredjestørste provins. Han begyndte snart at udkrystallisere sit livsmål og at udvide sin tilhørerskare. Han prædikener og taler understregede de presserende sociale emner, for hans formål var at opmuntre unge mennesker til at bringe intellektuel oplysning i harmoni med viis åndelighed og medfølende, human aktivisme.

Gülen har gennem sin karriere ikke begrænset sig til undervisning i byerne. Tværtimod gennemrejste han provinserne og underviste i moskéerne, forsamlingshuse og kaffebarer i de små gader. Dermed nåede han et mere repræsentativt udsnit af befolkningen og tiltrak, i særlig grad, de studerendes og lærernes opmærksomhed. Emnerne i hans foredrag spændte vidt og bredt: Forskellige religiøse emner, uddannelse, videnskab, Darwinisme, økonomi og social retfærdighed. Dybden og kvaliteten i hans foredrag om så bred en emnekreds gjorde indtryk på det akademiske samfund og vandt medlemmernes respekt og opmærksomhed.

Hovedideer

I sine taler og skrifter presser Gülen sine tilhørere til at søge efter sandheden ved at etablere en balance mellem materielle og spirituelle værdier. Kun på denne måde kan menneskene blive i stand til at nyde sindsro og sand lykke. Han har forsøgt at danne nye syntese mellem positiv videnskab og religion, forsone deres tilsyneladende forskelle og at bringe Østens og Vestens ideologier og filosofier nærmere hinanden.

Han tror, at det enogtyvende århundrede vil blive vidne til fødselen af en åndelig dynamik, der vil genoplive de længe slumrende moralske værdier. Gülen forudser en tidsalder af tolerance, forståelse og internationalt samarbejde, der til sidst vil føre til en enkelt, omfattende civilisation baseret på tværkulturel dialog og deling af værdier. For at fremme dette værdige mål har han stået i spidsen for oprettelsen af velgørende institutioner, der arbejder for det almene velfærd både indenfor og udenfor Tyrkiet, og har inspireret til brug af massemedierne, især TV, til at informere folk om sager, der har både individuel og kollektiv interesse.

Gülen mener, at vejen til retfærdighed for alle afhænger af at give en fyldestgørende og passende universel uddannelse. Kun dette vil sikre den tilstrækkelige forståelse og tolerance, der er nødvendig for at sikre rettighederne og respekten for andre. Med dette for øje har han brugt megen tid på at presse den sociale elite og samfundets ledere, store industriledere såvel som små forretningsmænd til at støtte kvalitetsundervisning. De donationer, dette har resulteret i, er gået til at oprette undervisningsfonde, som retter sine midler mod etableringen af skoler i Tyrkiet og andre lande.

Disse anstrengelser er begyndt at bære frugt, for deres studerende, især i Centralasien, som fortsætter med at tage topplaceringer i universiteternes optagelsesprøver og ender altid øverst i tabellen i den Internationale Videnskabs Olympiade, og frembringer et antal verdensmestre, især indenfor matematik, fysik, kemi og biologi.

Hans rolle som en drivkraft, der opmuntrer til at etablere skoler over hele verden, har til formål at tilbyde morgendagens professionelle en afbalanceret og afrundet uddannelse, ved at give de nuværende studenter den viden og kunnen, der kræves af det moderne liv, såvel som sunde moralske og etiske værdier. Denne kombination gør, at de kan varetage verdens affærer til menneskehedens bedste i sin helhed, i modsætning til en eller anden snæver sektor.

Gülen tror, at folk kun vil tage imod nye ideer gennem overbevisning. Han betegner dem, der griber til magt, som intellektuelt bankerot, for folk vil altid kræve et frit valg, når det kommer til at klare sine egne sager og udtrykke deres åndelige og religiøse værdier. Demokrati er, selvom det stadig trænger til forbedringer, det eneste levedygtige politiske system i øjeblikket. Udfra dette skulle folk stræbe efter at modernisere og konsolidere demokratiske institutioner for at bygge et samfund, hvor individets rettigheder og friheder bliver respekteret og beskyttet, og lige muligheder for alle er mere end blot en drøm.

Gülen trak sig tilbage fra formel undervisning i 1981, efter at have inspireret en hel generation af unge studerende. Hans arbejde siden 1960´erne, især for en uddannelsesreform, har gjort ham til en af Tyrkiets bedst kendte og respekterede skikkelser. Fra 1988 til 1991 gav han en serie prædikener som prædikant emeritus i nogle af Tyrkiets mest kendte moskéer. På grund af alvorlige problemer med helbredet bliver hans ideer nu præsenteret via bøger, kassette- og videobånd samt andre medier.

Mellemreligiøse og tværkulturelle aktiviteter

Siden da har han koncentreret sin indsats på at etablere en dialog mellem grupper, der repræsenterer forskellige ideologier, kulturer, religioner og nationer. Han deltager i møder og konferencer, der er beregnet på at forberede menneskeheden på fødselen af tolerancens og forståelsens århundrede, der vil føre til samarbejde mellem civilisationerne og styrke båndene mellem alle mennesker. Han holder fast i at mennesker, uanset nationale eller politiske grænser, har langt mere til fælles end de er klar over.

På denne baggrund anser Gülen det for både anstrengelserne værd og nødvendigt at oprette en oprigtig dialog for at forøge den gensidige forståelse. Med dette formål hjalp han til med at oprette Tyrkiets Forening for Journalister og Forfattere, hvis aktiviteter for at fremme dialog og tolerance i hele samfundet, er blevet budt varmt velkommen af mennesker fra næsten alle samfundslag.

Gülen har det samme mål i tankerne, når han besøger, og modtager besøg af ledende tyrkiske skikkelser og andre, såsom Vatikanets ambassadør i Tyrkiet, Patriarken for det Tyrkiske Ortodokse folk, Patriarken for det Tyrkiske Armenske samfund, Overrabbineren for det Tyrkiske Jødiske samfund samt mange journalister, skribenter, TV- og filmstjerner og intellektuelle. Han har mødt pave Johannes den II i Vatikanet; afdøde John O´Connor, New Yorks ærkebiskop; Dale F. Eickelman, professor i antropologi og menneskelige relationer; professor Sidney Griffith fra den Amerikanske Katolske Kirke; Leon Levy, tidligere præsident for Anti-Bagvaskelses Sammenslutningen; og mange andre førende repræsentanter for andre religioner.

Nuværende aktiviteter

I dag kommunikerer Gülen til et meget bredere udsnit af folk gennem medierne. Selvom han er en velkendt offentlig person, har han altid undgået at blande sig i formel politik. Hans beundrere kan, på verdensplan, tælles i millioner.

Hans biografi, Fethullah Gülen: Hocaefendi Kucuk Dunyam (oversat til Fethullah Gülen Hodjaefendi: My Little World af Latif Erdogan), der udkom i 1995 og nu er i dens halvtredsindstyvende oplag.

Han bidrager til adskillige aviser og tidsskrifter. For eksempel skriver han for redaktionen i tidsskrifterne Yeni Umit, Sizinti og Yagmur og lederartiklen i Fountain tidsskriftet. Han har skrevet mere end 40 bøger (hvoraf de fleste har været bestsellere i Tyrkiet), hundredvis af artikler, og de fleste af hans prædikener er blevet gemt på audio- og videokassetter. Han har givet utallige foredrag om mange sociale og religiøse anliggender.

Nogle af hans bøger, hvoraf mange har været bestsellere i Tyrkiet, er blevet oversat til engelsk og dansk.

1. "Asrin Getirdigi Tereddütler" (findes i 4 bind, hvoraf bind 1 findes på dansk under titlen: "SPØRGSMÅL -som verden i dag stiller Islam") 

2. "Kalbin Zümrüt Tepeleri" (oversat til dansk under titlen: "Nøgle begreber ved praksis af SUFISME")

3. "Cag ve Nesil" ("This Era and the Young Generation") 

4. "Ölcü Veya Yoldaki Isiklar" (findes i 4 bind, hvoraf bind 1 er udkommet på dansk under titlen: "VISDOMSPERLER") 

5. "Zamanin Altin Dilimi" ("The Golden Part of Time") 

6. "Renkler Kusaginda Hakikat Tomurcuklari" (findes i 2 bind; bind 1 findes på engelsk med titlen: "Truth Through Colors")

7. "Kirik Mizrap" ("Broken Plectrum"). Er en digtsamling.

8. "Fatiha Üzerine Mulahazalar" ("The Interpretation of Sura al-Fatiha") 

9. "Sonsuz Nur (findes i 2 bind. Begge bøger er oversat til dansk under titlen "Profeten Muhammad - set fra en anden vinkel") 

10. "Yitirilmis Cennet`e Dogru" (den engelsk titel er: "Towards the Lost Paradise") 

11. "Inancin Gölgesinde" (den engelske titel er: "Understanding and Belief: The Essentials of Islamic Faith").

Adskillige er blevet oversat til tysk, russisk, bulgarsk, albansk og dansk samt til de tyrkisk-beslægtede sprog i det centrale Asien.

Gülens beundrere indbefatter førende journalister, akademikere, personligheder fra TV, politikere og de tyrkiske og udenlandske staters autoriteter. I ham ser de en sand fornyer og unik social reformator, der praktiserer det, han prædiker. De ser ham som en fredsaktivist, en religiøs lærd, en lærer og underviser, forfatter og poet, en stor tænker og åndelig vejleder. Han har optjent et ry hos dem som et menneske, der har viet sit liv til at løse samfundets dårligdomme og åndelige behov; at uddanne hjertet og sjælen såvel som sindet, at genoplive og give kraft til hele (menneske)væsenet, så at enhver kan blive kompetent indenfor sit felt og på denne måde bidrage med de goder og tjenester, der kan bruges af andre.

Dette er, i korthed, svaret på det spørgsmål, der blev stillet i begyndelsen af denne afdeling: Hvem er M. Fethullah Gülen? Selvom fattige ord ikke nøjagtigt kan præsentere hele tilværelsen af nogen som helst, især ikke når den person, der beskrives, har levet et liv, der langtfra er almindeligt, må vi nøjes med dem.

A-KÆRLIGHEDENS OG TOLERANCENS KLIMA

1-KÆRLIGHED*

(* Denne artikel fremkom i Yitirilmis Cennete Dogru, Kaynak, Izmir, 1988 2. udgave, side 43-45.)

Kærlighed er det mest væsentlige i enhver skabning, og det er det mest strålende lys og en vældig kraft, der kan modstå og overvinde enhver magt. Kærlighed opløfter enhver sjæl, der indoptager den, og forbereder den til rejsen mod evigheden. Sjæle, der har kunnet kontakte evigheden gennem kærlighed, helliger sig til at plante i alle andre sjæle det, de har fået af evigheden.

De giver sit liv til denne hellige pligt, for hvis skyld de udholder enhver slags prøvelse til enden, og ligesom de udtaler "kærlighed" i deres sidste åndedrag, ånder de også "kærlighed", når de genopstår på Dommens Dag.

Sjæle uden kærlighed er umulige at hæve op til menneskelig fuldkommenheds horisont. Selv hvis de levede i hundreder af år, ville de ikke kunne gøre nogen fremskridt på vejen mod fuldkommengørelse. De, som mangler kærlighed, er, fordi de er viklet ind i selviskhedens net, ude af stand til at elske nogen anden, og de dør uden at kende til den kærlighed, der er dybt forankret i selve eksistensens væren.

Et barn bliver modtaget med kærlighed, når det bliver født, og vokser op i en varm atmosfære, der består af hengivne, elskende sjæle. Selvom de ikke nyder den samme kærlighed i samme grad i senere faser i deres liv, længes de altid efter den og søger den gennem hele livet.

Der er udtryk af kærlighed på solens ansigt, vand fordamper højt mod disse udtryk, og efter det er blevet fortættet til dråber højt oppe, kommer disse dråber glædestrålende ned til jorden på kærlighedens vinger. Så bryder tusinder af blomster frem gennem kærlighed og smiler til deres omgivelser. Dråber af dug på bladene glitrer med kærlighed og blinker af fornøjelse. Får og lam bræger og hopper omkring i kærlighed, og fugle og kyllinger kvidrer af kærlighed og danner kor af kærlighed.

Hvert væsen tager del i universets store kærlighedsorkester med dets egen særlige symfoni og søger at demonstrere, enten frivilligt eller gennem disposition, et aspekt af eksistensens dybe kærlighed.

Kærlighed er så indgroet i et menneskes sjæl, at mange mennesker forlader deres hjem for dens skyld, mange familier ødelægges og i hver en afkrog sukker en Majnun af kærlighed og længsel efter Layla. (Majnun og Layla er to legendariske personer i den orientalske litteratur, som elskede hinanden meget højt.)

Og de, som ikke har kunnet afdække den kærlighed, der er medfødt i deres væsen, betragter den slags tilkendegivelser af kærlighed som vanvid!

Altruisme er en ophøjet menneskelig følelse, og det, der frembringer den, er kærlighed. Den, der har størst del i denne kærlighed, er menneskehedens største helt, som har været i stand til at rykke følelser af had og bitterhed op med roden i sig selv. Sådanne kærlighedens helte fortsætter med at leve selv efter deres død. Disse ophøjede sjæle, som, ved at tænde en ny flamme af kærlighed hver dag i deres indre verden, og gøre deres hjerter til kilder til kærlighed og altruisme, blev budt velkommen og elsket af menneskene, fik retten til at leve evigt fra en så Ophøjet Ret at døden, ja endda Dommedag ikke vil kunne fjerne deres spor.

En moder, som kan dø for sit barn, er en heltinde indenfor følelser; et individ, der helliger sit liv til andres glæde, er et selvopofrende medlem af sit samfund, og et monument for udødelighed, som fortjener at blive sat på hjerternes trone. For dem er kærlighed et våben til at overvinde alle forhindringer, og en nøgle til at åbne enhver dør. De, som ejer en sådan eliksir og nøgle, vil før eller siden åbne portene til alle dele af verden og overalt sprede duften af fred fra kærlighedens "røgelseskar" i deres hænder.

Den mest direkte vej til menneskers hjerter, er kærlighedens vej. Det er Profeternes vej. De, som følger den, bliver ikke forkastet; selvom de skule blive forkastet af ét eller to mennesker, er der tusinder, der byder dem velkommen. Når først de er blevet budt velkommen med kærlighed, kan intet forhindre dem i at nå deres mål.

Hvor glade og fremgangsrige er ikke de, der følger kærlighedens vejledning? Og hvor ulykkelige er, på den anden side, ikke de, som er uvidende om den kærlighed, der bor dybt i deres sjæle, og lever et "døvt og stumt" liv!

Oh Gud, Mest Ophøjede! I dag, hvor had og bitterhed har invaderet hjerter overalt som lag af mørke, søger vi tilflugt i Din uendelige Kærlighed og bønfalder ved Din dør, at Du vil fylde hjerterne af Dine skadelige, ubarmhjertige slaver med kærlighed og menneskelige følelser!

2-MEDFØLELSE*

(* Denne artikel fremkom i Cag ve Nesil, Kaynak, Izmir, 1980 , side 53-56.)

Medfølelse er begyndelsen af eksistensen; uden den er alting i kaos. Alt er kommet til verden gennem medfølelse, og ved medfølelse fortsætter det med at eksistere i harmoni. Jorden blev bragt i orden ved budskaber, der kom fra den anden side af himlene. Alting, fra makrokosmos til mikrokosmos, har opnået en ekstraordinær harmoni, takket være medfølelse.

Alle dette livs aspekter er en øvelse til livet efter døden, og hver skabning engagerer sig i aktiviteter med dette mål for øje. I hver en kamp er orden fremtrædende; i hvert et resultat, er medfølelse til stede. Det er umuligt, at denne udstrømning af medfølelse skulle gå upåagtet hen.

Skyerne hænger over vore hoveder på medfølelsens vinger, fra hvis centrum regnen strømmer ned og kommer os til undsætning. Lyn og torden bringer os gode nyheder om regn, med et brøl fra medfølelsens hemmelige domæne. I hver partikel i sit væsen synger hele universet den Al-Medfølendes prise uden ophold. Alle væsener udtrykker medfølelse sammen, med stemmer der er unikke for hver især.

Betragt en orm. Den er afhængig af medfølelse, da den er under foden; men udviser selv medfølelse. Elskende muld omfavner ormen, og den lægger til gengæld tusinder af æg i hver håndfuld af jorden. Gennem denne operation bliver jorden luftet, svulmer op og når en tilstand, hvor den er modtagelig for de frø, der bliver sået. Medens mulden er et middel for medfølelse for orme, er orme en velsignelse for mulden.

Vi mangler ord, når vi vil beskrive de tankeløse mennesker, der afbrænder græs og rødder for at få gødning. Stakkels mennesker! De ved ikke, at de er ubarmhjertige overfor både muld og orme. Se, hvilke vanskeligheder, disse kommer ud for, når de vil deltage i medfølelsens symfoni. Betragt bien, som den nærmer sig blomsten eller silkeormen, der begraver sig i sin puppe. Er det ikke muligt for os at mærke den smerte, disse væsener lider, for at forsyne menneskene med honning og silke?

Det er ikke alt. Har I nogensinde tænkt over, hvor heroisk hønen er, som lader sit hoved blive bidt af en hund, for at redde sine små, og hvor prisværdig ulven er, når den glemmer sin egen sult og giver sine unger den mad, den har fundet.

Alting taler om medfølelse og lover medfølelse. Derfor kan man kalde universet for en symfoni i medfølelse. Alle slags stemmer udtrykker medfølelse, så det er umuligt ikke at lægge mærke til det, og umuligt ikke at mærke den brede medfølelse, der omslutter alle ting. Hvor ulykkelige de sjæle er, som ikke opfatter det.

Et menneske har ansvar for at udvise medfølelse overfor alle levende væsener som et krav for at være menneskelig. Jo mere et menneske viser medfølelse, des mere ophøjet bliver vedkommende, mens jo mere han eller hun hengiver sig til synder, undertrykkelse og grusomhed, des mere bliver vedkommende vanæret, ydmyget, og bliver en skam for menneskeheden.

Vi hører fra sandhedens Profet, at en prostitueret kom i Paradis, fordi hun af medfølelse gav en hund noget vand at drikke, da den var ved at dø af tørst, mens en anden kvinde blev fordømt til Helvede, fordi hun lod en kat dø af sult.

Medfølelse avler medfølelse. Hvis man er medfølende på jorden, kommer der mange gode nyheder fra himlen. Da vore forfædre opfangede denne hemmelighed, grundlagde de særdeles mange medfølelses-hjem overalt, inklusiv legater til beskyttelse og fodring af dyr. En mand med medfølelse blev rørt så dybt af en fugl med brækkede ben og en stork med skadede vinger, at han oprettede et hospital for tilskadekomne fugle, og den form for adfærd var ganske almindelig hos de osmanniske tyrkere.

Vi burde være ligeså medfølende overfor mennesker, som vore forfædre var det overfor dyr. Men ak! Ligesom vi ikke har været medfølende overfor os selv, har vi også ødelagt næste generation ved at udvise komplet ligegyldighed og hjerteløshed overfor jorden. Vi har forårsaget ødelæggelser af miljøet, der har resulteret i en jordklode, hvorpå det bliver stadigt sværere at leve.

Men vi bør påpege, at misbrug af følelsen af medfølelse kan være ligeså skadelig som at være helt uden medfølelse.

Når man blander ilt og brint i det rette forhold, danner disse vand, et af de mest vitale stoffer. Men hvis dette forhold ændres, antager hvert af disse to elementer deres oprindelige, brændbare identitet. På samme måde er det vigtigt at tildele mængden af medfølelse og at vide hvem, der fortjener den. Medfølelse med en ulv skærper dens appetit, og idet den ikke er tilfreds med det, den får, forlanger den endnu mere. Medfølelse med en oprører gør ham blot mere aggressiv og opmuntrer ham til at krænke andre. Det er ikke passende at have medfølelse med den, der synes om at forgifte som en slange. Medfølelse med et sådant menneske overlader administrationen af verden til kobraer.

Medfølelse med en blodbestænkt, blodtørstig person er tyranni af værste slags overfor alle undertrykte og uretfærdigt behandlede mennesker. Sådan en holdning er lig at forsømme lammenes rettigheder af medfølelse med ulvene; det får hele skabelsen til at sukke og stønne, uanset hvor meget det passer ulvene.

3-TILGIVELSE*

(* Denne artikel fremkom i Cag ve Nesil, Kaynak, Izmir, 2003 (1. udgave 1980), side 57-60.)

Mennesket er et væsen med usædvanlige kvaliteter og fejl. Indtil mennesket blev skabt var der intet andet levende væsen, der bar sådanne modsætninger i sin natur. Samtidigt med at de slår med vingerne i himlens firmament, kan de med en uventet afvigelse, blive uhyrer, der stiger ned i helvedes afgrunde. Det er nyttesløst at lede efter nogen forbindelse mellem disse frygtindgydende fald og opstigninger, der er blevet ekstreme i mennesket, da årsag og virkning finder sted på vidt forskellige planer.

Sommetider er menneskene som en mark med afgrøder, der svajer i vinden; andre gange vil de, selvom de ser ligeså værdige ud som et platantræ, vælte og ikke kunne rejse sig igen. Ligesom engle ofte misunder dem, bringer de ej heller sjældent skam over selv djævle.

For menneskene, hvis natur rummer så mange lav- og højdepunkter, er det uundgåeligt at gøre skade, selvom ondskab ikke er essentielt i deres natur. For et væsen, der sviner sin natur til, er tilgivelse alt.

Uanset hvor værdifuldt det er for bevidstheden at bede om - og forvente - tilgivelse, og at sukke og jamre over de ting, der undslap os, er tilgivelse en stor attribut og dyd. Det er fejlagtigt at tænke på tilgivelse som adskilt fra dyd eller på dyd som adskilt fra tilgivelse. Alle kender talemåden "De små gør fejl, de store tilgiver", og hvor vel talt det er! At blive tilgivet består af en reparation, en tilbagevenden til det væsentlige. Derfor er den mest glædelige handling, set fra den Uendelige Nådes synsvinkel, den aktivitet, der foregår midt i denne tilbagevendens og søgens hjertebanken.

Hele skabelsen, både det levende og døde, blev introduceret til tilgivelse gennem menneskeheden. Ligesom Gud viste Sin attribut af tilgivelse gennem menneskeheden, Lagde Han tilgivelsens skønhed i menneskehedens hjerte. Mens det første menneske forgreb sig mod sin essens gennem sit fald - som på en måde er et krav fra hans menneskelige natur - var det tilgivelse, der kom fra himlene, til den anger, han følte i sin samvittighed og bønfalden.

Gennem århundreder har menneskeheden bevaret den gave, som håb og trøst, som de fik gennem dens fader. Hver gang en person har fejlet og stiger på den magiske henrykkelse af at søge tilgivelse og overvinde skammen over sine synder og den lidelse, de har fremkaldt, har han/hun nået til uendelig nåde og vist gavmildheden ved at sløre sine øjne overfor andres synder.

Takket være hans håb om tilgivelse kan mennesket hæve sig op over de mørke skyer, der viser sig i horisonten og nå mulighed for at se lys i

OM NORDIC GÜLEN CENTER, UDGIVEREN AF DENNE BOG

